Diari Oficial de la Generalitat Valenciana


Sumari del DOGV 7483, del 11-03-2015 (2015/2211)

RESOLUCIÓ de 9 de març de 2015, de la directora general del Secretariat del Consell i Relacions amb les Corts, per la qual es disposa la publicació de la segona addenda al conveni trilateral de col·laboració entre el Ministeri de Justícia, la Generalitat i l'entitat pública empresarial Red.es per al desenrotllament de servicis públics digitals en l'àmbit de l'Administració de Justícia, Programa Ius+reD.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7483

Data del DOGV
:   11-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2211


Data del document
:   09-03-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 9 de març de 2015, de la directora general del Secretariat del Consell i Relacions amb les Corts, per la qual es disposa la publicació de la segona addenda al conveni trilateral de col·laboració entre el Ministeri de Justícia, la Generalitat i l'entitat pública empresarial Red.es per al desenrotllament de servicis públics digitals en l'àmbit de l'Administració de Justícia, Programa Ius+reD. [2015/2211]  
El Ministeri de Justícia, la Generalitat i l'entitat pública empresarial Red.es han subscrit, prèvia tramitació reglamentària, l'11 de desembre de 2014, la segona addenda al conveni trilateral de col·laboració subscrit el 4 d'octubre de 2010 per al desenrotllament de servicis públics digitals en l'àmbit de l'Administració de Justícia, Programa Ius+reD.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 160/2015 i que figura com a annex d'esta resolució.  
  
València, 9 de març de 2015.- La directora general del Secretariat del Consell i Relacions amb les Corts: Marta Martí Arador.  
  
  
Segona addenda al conveni trilateral de col·laboració entre el Ministeri de Justícia, la Generalitat Valenciana i l'entitat pública empresarial Red.Es per al desenrotllament de servicis públics digitals en l'àmbit de l'Administració de Justícia, Programa Ius+reD  
  
Madrid, 11 de desembre de 2014  
  
Reunits  
D'una part, Rafael Catalá Polo, ministre de Justícia, en virtut del Reial Decret 829/2014, de 28 de setembre, pel qual es disposa el seu nomenament, i que actua en l'exercici de la competència que li atorga l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat.  
D'una altra part, Luis Santamaría Ruiz, conseller de Governació i Justícia, facultat per a este acte per Acord del Consell de data 21 de novembre de 2014.  
D'una altra part, César Miralles Cabrera, director general de l'entitat pública empresarial Red.es, facultat per a este acte en virtut de les facultats delegades a favor seu d'acord amb el que disposa el Reial Decret 164/2002, de 8 de febrer, pel qual s'aprova l'estatut de l'entitat pública empresarial Red.es.  
El Ministeri de Justícia (d'ara en avant Ministeri de Justícia), la Generalitat Valenciana i l'entitat pública empresarial Red.es, (d'ara en avant, Red.es) podran ser denominades, individualment, «la part» i, de forma conjunta, «les parts».  
Totes les parts es reconeixen la capacitat jurídica necessària per a subscriure este conveni de col·laboració per al desenrotllament de servicis públics digitals en l'àmbit de l'Administració de Justícia, Programa Ius+reD i en virtut d'això,  
  
Exposen  
Primer. Que, amb data 20 d'abril de 2010, el Ministeri de Justícia, el Ministeri d'Indústria, Turisme i Comerç (actual Ministeri d'Indústria Energia i Turisme) i Red.es van subscriure el conveni marc de col·laboració per al desenrotllament de servicis públics digitals en l'àmbit de l'Administració de Justícia, Programa Ius+reD (d'ara en avant «conveni marc de col·laboració»).  
Segon. Que, de conformitat amb allò que s'ha estipulat en la clàusula sexta del conveni marc de col·laboració, amb data 4 d'octubre de 2010, el Ministeri de Justícia, la Generalitat Valenciana i Red.es van subscriure el conveni trilateral de col·laboració per al desenrotllament de servicis públics digitals en l'àmbit de l'Administració de Justícia, Programa Ius+reD (d'ara en avant «conveni trilateral»), que figura com a addenda al conveni marc de col·laboració, segons allò que s'ha estipulat en l'expositiu quint del conveni trilateral.  
Tercer. Que, amb data 31 de desembre de 2012, les parts van firmar una addenda al conveni amb l'objectiu d'ampliar-ne el període de vigència fins al 31 de desembre de 2014.  
Quart. Que, amb data 26 de maig de 2014, es va firmar una addenda al conveni marc de col·laboració en què se'n va acordar l'ampliació del termini de vigència fins al 31 de desembre de 2014.  
Quint. Que, en virtut del que disposa la clàusula desena del conveni trilateral, el conveni pot prorrogar-se per acord de les parts.  
Sext. Que, reunida la comissió de seguiment amb data 16 de gener de 2014, les parts van acordar l'ampliació del termini de vigència d'este conveni trilateral, per a garantir la continuïtat en l'execució dels projectes en marxa.  
Sèptim. L'aplicació i l'execució d'esta addenda, incloent-hi tots els actes jurídics que pogueren dictar-se per a desenrotllar-la o executar-la, no podrà tindre cap incidència en la dotació de tots i cada un dels capítols de gasto assignats a la Conselleria de Governació i Justícia.  
  
Que, basant-se en el que s'ha exposat anteriorment, les parts  
  
ACORDEN  
  
Primer  
Modificar la clàusula desena del conveni trilateral, ampliant-ne la vigència fins al 31 de desembre de 2015 i afegint la consideració addicional següent: l'execució i la implantació efectiva de les actuacions hauran de finalitzar el 31 de juliol de 2015.  
  
Segon  
Que, excepte en les modificacions exposades i en allò que no contradiga esta addenda, es mantenen plenament en vigor tots i cada un dels termes i les condicions del conveni trilateral i de la primera addenda a este conveni.  
  
Com a prova de conformitat, les parts firmen per triplicat en el lloc i en la data assenyalats en l'encapçalament d'este document.  
  
El ministre de Justícia: Rafael Catalá Polo.  
El conseller de Governació i Justícia: Luis Santamaría Ruiz.  
El director general de l'entitat pública empresarial Red.es: César Miralles Cabrera.